Arockia Sebastian Durairaj

Alangaram Arockia Sebastian Durairaj (Thirunagar, Tamil Nadu, 1957ko maiatzaren 3a) indiar elizgizon berbita da. 2009tik 2021era Khandwako apezpikua izan zen eta 2021etik aurrera Bhopalgo artzapezpikua da.

 Bizitza 
Alangaram eta Rosariren lau seme-alabetatik zaharrena, Alangaram Arokia Sebastin Durairaj 1957ko maiatzaren 3an jaio zen Thirunagarren, orduko Maduraiko elizbarrutian, Tamil Nadu estatuan. Lehen hezkuntza jaioterrian burutu zuen eta 1971n Jainkozko Hitzaren Misiolariek zuzendutako San Karlos apaizgaitegian sartu zen. Zientzietako lizentziatura Indoreko P.M.B. Gujarati Zientzia Eskolan egin zuen eta Psikologiako masterra Indoreko Arte eta Merkataritzako Gobernu Eskolan.

Nobiziotza Indoreko Khurdan egin zuen eta 1979an lehen botoak eman zituen. Gero teologia ikasketak egin zituen Puneko Jnana Deepa Vidyapeeth institutuan. 1984ko ekainaren 12an betiko botoak eman zituen eta 1985eko maiatzaren 8an apaiztu zen Thirunagarreen, Madurain.

Apaiz gisa, honako kargu hauek bete zituen: Jhabuako parrokiako bikarioa (1985etik 1987ra), Bhopalgo Vidhya Bhavango prokuradorea (1987tik 1988ra), Paldako junioratuko ikasleen prefektua (1988tik 1993ra), Bhopalgo Vidya Bhavango errektorea (1996tik 1999ra), Indoreko Snehalaya espiritualtasun-zentroko zuzendari laguntzailea (2003tik 2004ra) eta eta Bhopalgo Vidya Bhavan Philosophateko errektorea (2004tik 2005era). 2005ean, Jainko Hitzaren Misiolarien Indiako erdialdeko probintziako nagusi hautatu zuten lehenengoz eta 2008an bigarrenez. Komunitate Aholkularitzan graduondoko titulua lortu zuen Chicagoko Loyola Unibertsitatean eta Aholkularitza Hezkuntzan doktoretza Pittsburgheko Duquesne unibertsitatean.

2009ko maiatzaren 11n, Benedikto XVI.a aita santuak Khandwako apezpiku izendatu zuen, eta urte bereko uztailaren 16an apezpiku-ordenazioa jaso zuen Khandwako Santa Maria katedralean, Leo Cornelio artzapezpikuaren eskutik, Abraham Viruthakulangarak eta Peter Fernandok lagunduta.

2021eko urriaren 4an, Frantzisko aita santuak Bhopalgo artzapezpiku metropolitar izendatu zuen. Urte bereko azaroaren 27an hartu zuten kargua.

 Ondorengotza apostolikoa 

 Erreferentziak 

 Kanpo estekak 

Kategoria:Indiako artzapezpikuak
Kategoria:Indiako katolikoak
Kategoria:Benedikto XVI.ak izendatutako apezpikuak
Kategoria:Apezpiku berbitak
Kategoria:XX. mendeko indiarrak
Kategoria:XXI. mendeko indiarrak